Kan 1989 napili si Salonga na magganap bilang Kim sa pinakainot na produksyon kan musikal na Miss Saigon sa London. Nin huli ta dai nakakakua nin sarong matibay na aktres asin parakantang Subangan na Asyano sa United Kingdom, an mga prodyuser naghanap sa manlainlain na nasyon para sa mayor na papel kan musikal. Para sa saiyang audisiyon, an kaidtong 17 anyos pa sanang si Salonga piniling kantahon an On My Own ni Boublil asin Claude-Michel Schönberg gikan sa Les Misérables dangan pinakanta pa kan Sun and Moonna nagpahanga sa panelista kan audisiyon. Minsan, itinatao ni Salonga an kredito sa On My Own bilang poon kan saiyang karerang pangkinaban. Siya nakipaglaban man para sa papel kan saiyang kagubay asin kapwa katood sa Repertory Philippines na si Monique Wilson. Si Salonga an nanggana para sa papel, mantang si Wilson pinangaranan siyan understudy asin tinawan nin papel bilang bar girl na si Mimi. 